**M-am dus să culeg**

*Alexandrina Spânu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-AM DUS SĂ CULEG

M-am dus să culeg,

din lumea cea mare,

buchete de flori,

și raze de soare.

M-am dus să culeg,

din lumea cea mare,

răcoarea dimineții,

și roua de pe flori.

M-am dus să culeg,

din lumea cea mare,

freamătul zilelor,

și liniștea nopților.

M-am dus să culeg,

din lumea cea mare,

splendoarea înălțimilor,

frumusețea câmpiilor,

și farmecul mărilor.

M-am dus să culeg,

din lumea cea mare,

zâmbetul pruncilor,

bucuria și grija părinților.

M-am dus să culeg,

din lumea cea mare,

zburdălnicia tinerilor,

și înțelepciunea vârstnicilor.

Și eu m-am întors,

din lumea cea mare,

cu sufletul, mulțumit

si bucuros,

de tot ce-am găsit,

și-ntărit, cu-n braț

de speranțe,

s-ajungă o viață,

că totu-i ca lumea,

din ce-am căutat.

Alexandrina Spânu - SPERANȚE